《陪诸公瀛洲胜会 其六 呈郭杏东翰长》
明代·湛若水

当时李郭舟，望者如登仙。君家在瀛洲，君知然不然。

我本南溟客，家住增城巅。凡骨久未蜕，阴功六十年。

感子琼浆酌，报以金石言。神理各保爱，逝水趋东川。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。